กองปราบ คุม ลุงบุญช่วย-ลูกชาย ฝากขังผัดแรก คดีฮุบธรณีสงฆ์ 3.8 พันไร่
จนท.กองปราบปราม เบิกตัว ลุงบุญช่วยและลูกชาย ผู้ต้องหาตามหมายจับคดีฮุบที่ธรณีสงฆ์กว่า 3800 ไร่ ในพื้นที่ ต.พลวง ต.ตะเคียนทอง อ.เขาคิชฌกูฏ และ อ.ท่าใหม่ จ.จันทบุรี ไปฝากขังผัดแรกยังศาลอาญาเมื่อเวลา 10.30 น. วันที่ 11 มิ.ย. ที่ กองบังคับการปราบปราม(บก.ป.) เจ้าหน้าที่ตำรวจ กก.2 บก.ป.ทำการเบิกตัวนายบุญช่วย เจริญสถาพร อายุ 80 ปี และ นายกิตติพงษ์ เจริญสถาพร อายุ 43 ปี บุตรชาย ผู้ต้องหาตามหมายจับศาลอาญา รัชดาฯ ข้อหา เบิกความเท็จต่อศาลให้การเท็จต่อเจ้าพนักงานและเจ้าหน้าที่ และร่วมกันยักยอกทรัพย์ ไปขออำนาจศาลอาญา รัชดาฯ เพื่อฝากขัง ในคดียักยอกที่ดินในพื้นที่ ต.พลวง ต.ตะเคียนทอง อ.เขาคิชฌกูฏ และบางส่วนใน อ.ท่าใหม่ จ.จันทบุรี ของมูลนิธิอภิธรรมมหาธาตุ จำนวน 3800 ไร่ ไปเป็นของตนเอง โดยมีการสวมสิทธิการครอบครอง และนำไปออกโฉนดโดยมิชอบ ไปทำการฝากขังผัดแรกยังศาลอาญาทั้งนี้ ระหว่างที่นำตัวขึ้นรถตู้นั้น ผู้สื่อข่าวพยายามสอบถามรายละเอียดเกี่ยวกับเรื่องราวทางคดีแต่ก็ถูกนายบุญช่วยและนายกิตติพงษ์ ปฏิเสธที่จะให้รายละเอียด ก่อนจะรีบเดินขึ้นรถตู้ในทันที.
จนท.กองปราบปราม เบิกตัว ลุงบุญช่วยและลูกชาย ผู้ต้องหาตามหมายจับคดีฮุบที่ธรณีสงฆ์กว่า 3800 ไร่ ในพื้นที่ ต.พลวง ต.ตะเคียนทอง อ.เขาคิชฌกูฏ และ อ.ท่าใหม่ จ.จันทบุรี ไปฝากขังผัดแรกยังศาลอาญา 
กองปราบปราม,ลุงบุญช่วย,ที่ธรณีสงฆ์,บุญช่วย เจริญสถาพร,กิตติพงษ์ เจริญสถาพร,ยักยอกที่ดิน,มูลนิธิอภิธรรมมหาธาตุ,ข่าวทั่วไป